EELNÕU

05.12.2025

**Atmosfääriõhu kaitse seaduse, keskkonnatasude seaduse ja riigilõivuseaduse muutmise seadus**

**§ 1. Atmosfääriõhu kaitse seaduse muutmine**

Atmosfääriõhu kaitse seaduses tehakse järgmised muudatused:

**1)** paragrahvi 2 lõiget 2 täiendatakse pärast sõna „edaspidi“ sõnaga „ka“;

**2)** seadust täiendatakse §-ga 21järgmises sõnastuses:

„**§ 21. Keskkonnakaitseluba**

Keskkonnakaitseluba käesoleva seaduse tähenduses on õhusaasteluba, keskkonnakompleksluba ja paikse heitallika käitaja registreering.“;

**3)** seadust täiendatakse §-ga 192 järgmises sõnastuses:

„**§ 192. Ajutine katlamaja**

Ajutine katlamaja on mobiilne katlamaja energiavajaduse perioodiliseks katmiseks.“;

**4)** paragrahvi 29 lõikes 2, § 71 lõikes 3, § 94 lõikes 3, § 96 lõigetes 1 ja 2, 4. peatüki 2. jao pealkirjas, § 100 pealkirjas ning lõigetes 1 ja 2, § 101 pealkirjas, lõike 1 sissejuhatavas lauseosas ning punktides 1, 5, 6 ja 7 ning lõigetes 2 ja 4, § 103 lõigetes 1 ja 4, § 106 lõikes 7, § 126 pealkirjas ja lõikes 1 ning § 127 pealkirjas ja lõigetes 1–4 asendatakse tekstiosa „õhusaasteluba või keskkonnakompleksluba“ sõnaga „keskkonnakaitseluba“ vastavas käändes;

**5)** paragrahvi 80 lõiget 1 täiendatakse pärast tekstiosa „§ 79 lõike 3 alusel“ tekstiosaga „või keskkonnakompleksluba tööstusheite seaduse § 19 lõike 2 alusel“;

**6)** paragrahvi 80 lõikes 2 asendatakse tekstiosa „tegevus Keskkonnaametis registreerida“ tekstiosaga „registreering (edaspidi ka *registreering)*“;

**7)** seaduse 4. peatüki 1. jao 1. jaotis loetakse 4. peatüki 2. jaoks ja sõnastatakse järgmiselt:

„**2. jagu**

**Paikse heiteallika käitaja registreerimine**

**§ 81. Paikse heiteallika käitaja registreerimine**

(1) Paikse heiteallika käitaja tegevuse registreerib Keskkonnaamet (edaspidi ka *registreeringu andja*).

(2) Registreeritud paikse heiteallika käitajale (edaspidi ka *registreeringu omaja*) kehtivad käesoleva seaduse §-des 100–102 sätestatud õigused ja kohustused.

**§ 82. Registreeringu taotlemine**

(1) Paikse heiteallika käitaja esitab registreeringu andjale keskkonnaotsuste infosüsteemi kaudu registreeringu taotluse järgmiste andmetega:

1) taotleja nimi ja isikukood või registrikood;

2) taotleja e-posti aadress ja telefoninumber ning kontaktisiku nimi, e-posti aadress ja telefoninumber;

3) käitise asukoha aadress ja tootmisterritooriumi paiknemine kaardil;

4) käitise tegevuse kirjeldus;

5) tegevusala;

6) tehnoloogiaseadmed ja saasteainete püüdeseadmed heiteallikate kaupa;

7) väljutatavate saasteainete nimetused ja saasteainete heitkogused, kui saasteaine heitkogus on aastas vähemalt üks kilogramm ning kui õigusaktides ei ole sätestatud teisiti;

8) kasutatavad kütused heiteallikate ja tehnoloogiaprotsesside kaupa;

9) iga üksiku heiteallika andmed ja heiteallikast väljutatavate saasteainete heitkogused tehnoloogiaprotsesside kaupa;

10) keskmise võimsusega põletusseadme korral saasteainete heite seire andmed heiteallikate ja tehnoloogiaseadmete kaupa;

11) keskmise võimsusega põletusseadme korral saasteainete heite andmed ja käesoleva seaduse § 105 lõike 3 alusel kehtestatud saasteainete heite piirväärtused.

(2) Registreeringu andjal on õigus nõuda lisaks käesoleva paragrahvi lõikes 1 nimetatud andmetele ka iga saasteaine maapinnalähedases õhukihis hajumise arvutust, kui saasteaine kohta on käesoleva seaduse § 47 lõigete 1 ja 2 alusel kehtestatud õhukvaliteedi piir- või sihtväärtus ning on tuvastatud, et esineb selle ületamise oht. Hajumisarvutusele kohaldatakse käesoleva seaduse §-e 92 ja 94.

(3) Registreeringu taotluse ja registreeringu täpsustatud andmekoosseisu kehtestab valdkonna eest vastutav minister määrusega.

**§ 83. Tegevuse registreerimine**

(1) Registreeringu andja otsustab tegevuse registreerimise või sellest keeldumise 30 päeva jooksul nõuetele vastava registreeringu taotluse saamisest arvates. Kui registreeringu taotlust ei vaadata läbi tähtaja jooksul, ei loeta isiku tegevust tähtaja möödumise tõttu vaikimisi registreerituks.

(2) Taotluses puuduste kõrvaldamise aega ei arvestata registreeringu andmise tähtaja hulka.

(3) Käesoleva seaduse § 82 lõikes 2 nimetatud hajumisarvutuse nõudmise korral hakkab käesoleva paragrahvi lõikes 1 nimetatud tähtaeg kulgema hajumisarvutuse keskkonnaotsuste infosüsteemis registreerimisest arvates.

(4) Registreeringu andja võib pikendada käesolevas paragrahvis sätestatud tähtaega, kui ilmnevad asjaolud, mis ei võimalda otsustada registreeringu andmist selle tähtaja jooksul. Tähtaja pikendamine, selle põhjus ja otsuse tegemise kavandatav tähtaeg tehakse registreeringu taotlejale kirjalikult teatavaks.

(5) Käitaja tegevus registreeritakse ja registreeringu andmise otsus tehakse taotlejale kättesaadavaks keskkonnaotsuste infosüsteemis.

(6) Registreeringu andmise otsuses märgitakse käesoleva seaduse § 82 lõike 1 punktides 1 ja 3–10 nimetatud andmed.

(7) Käesoleva paragrahvi lõikes 1 ja § 861 lõikes 2 ning keskkonnaseadustiku üldosa seaduse § 62 lõike 1 punktis 1 nimetatud tegevuse korral võib tegevuse registreerimise või sellest keeldumise, registreeringu omaja muutmise või registreeringu kehtetuks tunnistamise teha keskkonnaotsuste infosüsteemi vahendusel automatiseeritult, kui on tagatud registreeringu andmise, sellest keeldumise, omaja muutmise või kehtetuks tunnistamise eelduste automaatne kontrollimine.

(8) Kui registreeringut taotletakse ajutisele katlamajale, mis töötab uues asukohas rohkem kui 500 töötundi aastas, ning tootmisterritooriumil paikneva heiteallika kohta, mille taha ajutine katlamaja liidetakse, on väljastatud õhusaasteluba või keskkonnakompleksluba, võib registreeringu andja energiavajaduse perioodiliseks katmiseks registreerida õhusaasteloale või keskkonnakompleksloale lisaks paikse heiteallika eraldi. Periood uues asukohas ei tohi olla pikem kui üks aasta.

**§ 84. Registreeringu kehtivus**

Käesoleva seaduse § 80 lõikes 1 nimetatud isiku tegevus registreeritakse tähtajatult, välja arvatud juhul, kui registreeringut taotletakse tähtajaliselt.

**§ 85. Kohustus teatada registreeringu andmete muudatusest**

Registreeringu omaja teavitab registreeringu andjat:

1) käesoleva seaduse § 82 lõike 1 punktis 2 nimetatud andmete muudatusest;

2) ajutise katlamaja asukoha muudatusest, kui ajutine katlamaja töötab uues asukohas kuni 500 töötundi aastas, hiljemalt kolm päeva pärast asukoha muudatust.

**§ 86. Registreeringu muutmine**

(1) Registreeringu andja muudab registreeringut:

1) registreeringu omaja taotluse alusel;

2) seiretingimuste muutmiseks, kui seaduses sätestatud seirenõuded on muutunud;

3) muudel seaduses sätestatud alustel.

(2) Kui registreeringu tingimuste muutmise algatab registreeringu andja, teeb ta registreeringu omajale kirjalikult teatavaks muutmise põhjuse ning võib nõuda muutmiseks vajalike andmete esitamist keskkonnaotsuste infosüsteemi kaudu registreeringu muutmise taotlusena või määrata andmete esitamise muu viisi ja dokumentide esitamise tähtaja.

(3) Registreeringu omaja esitab registreeringu andjale esimesel võimalusel keskkonnaotsuste infosüsteemi kaudu registreeringu muutmise taotluse, kui ta muudab:

1) käesoleva seaduse § 82 lõike 1 punktides 3–8 nimetatud andmeid;

2) saasteainete heite määramise viisi, mis on olnud registreeringu andmise aluseks;

3) ajutise katlamaja asukohta, kui ajutine katlamaja töötab uues asukohas rohkem kui 500 töötundi;

4) muul viisil oluliselt registreeringus kirjeldatud lubatud tegevust.

**§ 861. Registreeringu üleandmine**

(1) Registreeringu omajal on registreeringu kehtivuse ajal õigus registreeringust tulenevad õigused ja kohustused täielikult või osaliselt üle anda teisele isikule.

(2) Registreeringu üleandmiseks esitavad registreeringu omaja ja registreeringu taotleja registreeringu andjale ühise taotluse käesoleva seaduse § 82 lõike 1 punktides 1 ja 2 sätestatud andmete muutmiseks. Registreeringu andja muudab registreeringut kümne päeva jooksul taotluse saamisest arvates.

(3) Kui lõikes 2 nimetatud ühist taotlust ei ole põhjendatud asjaoludel võimalik teha, esitab registreeringu taotleja registreeringu andjale taotluse käesoleva seaduse § 82 lõike 1 punktides 1 ja 2 sätestatud andmete muutmiseks ning omandi- või kasutusõiguse üleandmist tõendavad dokumendid. Registreeringu andja muudab registreeringut kümne päeva jooksul taotluse saamisest arvates.

**§ 862. Registreeringu kehtivuse peatamine**

(1) Registreering peatatakse keskkonnaseadustiku üldosa seaduse §-s 61 sätestatud alustel ja korras registreeringus märgitud asjakohaste andmete ulatuses.

(2) Registreeringu kehtivuse peatamisest teavitab registreeringu andja keskkonnaotsuste infosüsteemi kaudu ja teeb teatavaks peatamise põhjuse. Registreeringu andja määrab kehtivuse peatamise aluste äralangemise tõendamiseks vajalike andmete ja dokumentide esitamiseks tähtaja ja viisi.

**§ 87. Registreeringu kehtetuks tunnistamine**

(1) Registreering tunnistatakse kehtetuks keskkonnaseadustiku üldosa seaduse §-s 62 nimetatud alustel ja korras registreeringus märgitud asjakohaste andmete ulatuses.

(2) Kui registreeringu kehtetuks tunnistamise algatab registreeringu andja, teeb ta registreeringu omajale keskkonnaotsuste infosüsteemi kaudu teatavaks kehtetuks tunnistamise põhjuse.

**§ 88. Registreerimisest keeldumine**

Registreeringu andja keeldub paikse heiteallika käitaja tegevuse registreerimisest, kui:

1) registreeringu taotluses on esitatud olulise tähtsusega andmetena valeandmeid;

2) esinevad muud käesolevas seaduses sätestatud alused.“;

**8)** seaduse 4. peatüki 1. jao 2. jaotis loetakse 4. peatüki 3. jaoks ja selle pealkirja täiendatakse pärast tekstiosa „muutmine,“ tekstiosaga „peatamine,“;

**9)** paragrahvi 92 lõikes 3 asendatakse tekstiosa „õhusaasteluba, keskkonnakompleksluba või registreeringut“ sõnaga „keskkonnakaitseluba“;

**10)** paragrahvis 95 asendatakse tekstiosa „Käitise tegevuse registreerimisel ning õhusaasteloa või keskkonnakompleksloa andmisel võtab loa või registreeringu tõendi“ tekstiosaga „Keskkonnakaitseloa andmisel võtab loa või registreeringu“;

**11)** paragrahvi 99 pealkirja täiendatakse pärast sõna „muutmine“   
tekstiosaga „, peatamine“;

**12)** paragrahvi 99 täiendatakse lõikega 31 järgmises sõnastuses:

„(31) Õhusaasteluba peatatakse keskkonnaseadustiku üldosa seaduse §-s 61 sätestatud alustel ja korras.“;

**13)** seaduse 4. peatüki 2. jagu loetakse 4. peatüki 4. jaoks;

**14)** paragrahvi 100 lõiget 1 täiendatakse pärast tekstiosa „on nõutav õhusaasteluba“ tekstiosaga „, § 80 lõike 3 alusel on nõutav registreering“;

**15)** paragrahvi 101 lõike 1 punkt 3 tunnistatakse kehtetuks;

**16)** paragrahvi 101 lõikes 4 asendatakse tekstiosa „Keskkonnaametil õigus“ tekstiosaga „keskkonnakaitseloa andjal õigus nõuda käitajalt kõigi vajalike meetmete kasutusele võtmist, millega tagatakse nõuetele vastavuse taastamine põhjendamatu viivituseta, samuti õigus“;

**17)** paragrahvi 102 pealkirjas ning lõigetes 1, 4 ja 5 ning § 106 lõikes 1 asendatakse sõna „õhusaasteluba“ sõnaga „keskkonnakaitseluba“ vastavas käändes;

**18)** paragrahvi 102 lõikes 2 asendatakse sõna „loa“ sõnaga „keskkonnakaitseloa“;

**19)** paragrahvi 102 lõige 21 muudetakse ja sõnastatakse järgmiselt:

„(21)Seireandmed tärkandmetena tuleb keskkonnakaitseloa omajal sisestada ja seirearuanne esitada keskkonnaotsuste infosüsteemi keskkonnakaitseloas ettenähtud nõuete kohaselt.“;

**20)** paragrahvi 102 lõige 3 tunnistatakse kehtetuks;

**21**) paragrahvi 102 lõiget 4 täiendatakse pärast sõna „muutmiseks“ tekstiosaga „, peatamiseks“;

**22)** seaduse 6. peatüki pealkirjas asendatakse tekstiosa „keskkonnaloa omaja ja registreerimiskohustusega käitise“ tekstiosaga „keskkonnakaitseloa omaja“;

**23)** paragrahvi 127 lõikes 4 asendatakse sõna „Kliimaministeeriumi“ sõnaga „Keskkonnaagentuuri“;

**24)** paragrahv 128 tunnistatakse kehtetuks;

**25)** paragrahvi 228 pealkirjas asendatakse tekstiosa „või õhusaasteloa“ tekstiosaga „ning õhusaasteloa või registreeringu“;

**26)** paragrahvi 229 pealkirjas ja lõikes 1 asendatakse tekstiosa „Õhusaasteloa omaja, keskkonnakompleksloa omaja või registreerimiskohustusega käitaja“ tekstiosaga „Keskkonnakaitseloa omaja“;

**27)** paragrahvi 230 lõiget 1 täiendatakse pärast tekstiosa „kui õhusaasteluba“ tekstiosaga „või registreering“;

**28)** seadust täiendatakse §-ga 2521 järgmises sõnastuses:

**„****2521. Kehtiva keskkonnaloa kehtetuks tunnistamine ja tegevuse registreerimine**

(1) Isik, kellel on keskkonnaluba tegevuseks, milleks alates 2027. aasta 1. jaanuarist luba ei pea olema, kuid mis tuleb registreerida, peab esitama Keskkonnaametile keskkonnaloa kehtetuks tunnistamiseks ja tegevuse registreerimiseks taotluse kahe aasta jooksul käesoleva lõike jõustumisest.

(2) Sellise käitise keskkonnaloa, milleks alates 2027. aasta 1. jaanuarist luba ei pea olema, kuid mis tuleb registreerida ja millele antud keskkonnaluba on käesoleva seadusega kooskõlas, võib registreeringu andja omal algatusel täielikult või osaliselt kehtetuks tunnistada ja tegevuse registreerida.

(3) Registreeringu andjal on õigus nõuda, et keskkonnaloa omaja, kellel ei pea alates 2027. aasta 1. jaanuarist luba olema, kuid kes peab oma tegevuse registreerima, esitaks registreeringuks vajalikud andmed keskkonnaotsuste infosüsteemi kaudu registreeringu taotlusena või muul viisil. Registreeringu andja teeb keskkonnaloa omajale kirjalikult teatavaks keskkonnaloalt registreeringule ülemineku põhjuse ja määrab andmete esitamise tähtaja.

(4) Paikse heiteallika käitaja registreeringu taotlust rahuldades tunnistab Keskkonnaamet kehtetuks keskkonnaloa selle osa, milleks registreering anti, või loa tervikuna.

(5) Enne 2027. aasta 1. jaanuari väljastatud paikse heiteallika käitaja registreeringu omaja peab taotlema registreeringu muutmist kahe aasta jooksul pärast käesoleva lõike jõustumist, et registreeringu andja saaks muuta registreeringu koosseisu vastavaks käesoleva seaduse § 82 lõike 3 alusel kehtestatud andmekoosseisule.

(6) Käesoleva paragrahvi lõigetes 1–3 sätestatud toimingute eest riigilõivu ei võeta, kui keskkonnaluba omav paikse heiteallika käitaja esitab registreeringu taotluse kahe aasta jooksul pärast käesoleva lõike jõustumist.

(7) Kui paikse heiteallika käitajal on keskkonnaluba tegevuseks, milleks alates 2027. aasta 1. jaanuarist luba ei pea olema, ja ta ei ole käesoleva paragrahvi lõikes 1 nimetatud taotlust või lõike 3 kohaselt nõutud andmeid esitanud, võib Keskkonnaamet kahe aasta jooksul pärast käesoleva lõike jõustumist selle keskkonnaloa osa, mis annab õiguse väljutada saasteaineid paiksest heiteallikast välisõhku, kehtetuks tunnistada.“.

**§ 2. Keskkonnatasude seaduse muutmine**

Keskkonnatasude seaduses tehakse järgmised muudatused:

**1)** paragrahvi 5 lõiget 2 täiendatakse punktiga 12 järgmises sõnastuses:

„12) atmosfääriõhu kaitse seaduse § 80 lõike 2 alusel kehtestatud künnisvõimsusele vastava tegevuse kohta antav paikse heiteallika käitaja registreering.“;

**2)** paragrahvi 16 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Saastetasu ei nõuta paikse heiteallika käitaja registreeringu puhul, kui põletusseade töötab kuni 500 töötundi aastas.“;

**3)** paragrahvi 31 lõige 4 muudetakse ja sõnastatakse järgmiselt:

„(4) Käesoleva paragrahvi lõikes 1 nimetatud keskkonnatasud arvutatakse keskkonnakasutuse toimumise kvartali (edaspidi *aruandekvartal*) või käesolevas seaduses sätestatud juhul kalendriaasta (edaspidi *aruandeaasta*) kohta. Tasumisele kuuluv keskkonnatasu summa ja tagastusnõude summa ümardatakse sendi täpsusega.“;

**4)** paragrahvi 334 lõiget 1 täiendatakse pärast sõna „aruandekvartalile“ tekstiosaga „või aruandeaastale“;

**5)** paragrahvi 334 lõiget 3 täiendatakse pärast sõna „aruandekvartali“ tekstiosaga „või aruandeaasta“;

**6)** paragrahvi 52 täiendatakse lõikega 6 järgmises sõnastuses:

„(6) Kui keskkonnatasu deklareeritakse käesoleva seaduse § 334 lõike 1 alusel aruandeaasta kohta, kohaldatakse käesoleva seaduse § 48 lõigete 6 ja 7 ning käesoleva paragrahvi lõike 41 puhul kvartalile esitatud nõudeid aasta kohta.“.

**§ 3. Riigilõivuseaduse muutmine**

Riigilõivuseaduses tehakse järgmised muudatused:

**1)** paragrahvi 281 täiendatakse lõikega 11 järgmises sõnastuses:

„(11) Paikse heiteallika käitaja registreeringu muutmise taotluse läbivaatamise eest riigilõivu ei võeta.“;

**2)** seaduse 3. osa 6. peatüki 3. jao 7. jaotist täiendatakse §-ga 1352järgmises sõnastuses:

„**§ 1352. Paikse heiteallika käitaja registreering**

Paikse heiteallika käitaja registreeringu taotluse läbivaatamise eest tasutakse riigilõivu 500 eurot.“.

**§ 4. Seaduse jõustumine**

Käesolev seadus jõustub 2027. aasta 1. jaanuaril.

Lauri Hussar

Riigikogu esimees

Tallinn, 2026

Algatab Vabariigi Valitsus … 2026. a

(allkirjastatud digitaalselt) *allkirjastaja nimi*

*allkirjastaja ametinimetus*